Dingseboms | En side om dingsebomser | Side 2
Dingseboms
En side om dingsebomser
Søk
Hovedmeny
Gå direkte til hovedinnholdet
Gå direkte til sekundærinnholdet
Hjem
KONTAKT
OM DINGSEBOMS.NO
BankID
Innleggsnavigasjon
← Eldre innlegg
Nyere innlegg →
Båt statistikk for sesongen 2013
Publisert 24/12/2013 av kikkenzm
Svar
Hei.
Da er vel båtsesongen for 2013 straks over 🙂 (2014 sesongen starter vel i januar tenker jeg), så da tok jeg meg en tur ned til båten for å sjekke tilstanden samt summere opp litt statistikk fra logg-boka.
Her er nøkkeltallene for 2013:
Antall turer: 48
Antall timer: ca 85
Antall liter bensin: ca 494
Antall dager med finvær: 10
Antall dager med stygt vær: 6
Maks vanntemp: 20 grader
Min vanntemp: 5,5 grader
Antall fisk: ca 55
Tyngste fisk: litt over 4 kg, en lyr tatt av Lise Marie
Antall krabber tatt i teine: 3 stk
Alt i alt en meget fin båtsesong må jeg si.
Del med andre:
Facebook
E-post
Twitter
Skriv ut
Skrevet i Turlogg | Merket båt | Skriv en kommentar
Fosterlågen september 2013
Publisert 29/09/2013 av kikkenzm
Svar
Fosterlågen er alltid en slager for ungene.
Kort å gå, utedo og vann er tre ingredienser ungene setter pris på. Denne gangen var vi tre karer med tilsammen 7 unger som dro avgårde og overnattet fra lørdag til søndag.
Ungene fikk hugget ved, lekt sisten i mørket med hodelykt og ellers kost seg masse. Vi voksne sørget for mat, men ellers var ungene selvgående og vi fikk slappet av i lyset fra et knitrende bål.
Litt duskregn på morran, men ikke nok til at vi ble våte og ga oss noen gode fotomotiv.
Del med andre:
Facebook
E-post
Twitter
Skriv ut
Skrevet i Turlogg | Merket fosterlågen | Skriv en kommentar
Tur med hagle til reinsvassbu
Publisert 22/09/2013 av kikkenzm
Svar
I forbindelse med at det skulle transporteres bl.annet proviant og ved til reinsvassbu tok jeg like så godt med hagla og håpte å få se rype eller hare på veien. Eneste dyret jeg så denne gang var et lemmen. Men været var fantastisk og turen inn til hytta var bare herlig.
På vei tilbake stappet jeg sekken full av tomgods som skulle tilbake noe som gjorde returen noe tyngre. Men det ga god trening og jeg rakk frem til bilen rett før det ble mørkt
Del med andre:
Facebook
E-post
Twitter
Skriv ut
Skrevet i Jakt logg, Turlogg | Merket jakt, reinsvassbu | Skriv en kommentar
Sommer, båt, sjø, bål, fiske, Herlig!!
Publisert 22/08/2013 av kikkenzm
Svar
Bilde fra produsent
Da har familien gått til innkjøp av ny båt, en Quicksilver 640 Pilothouse. Kjøpet ble gjort allerede i mars, men har ikke kommet på å skrive om det før nå :-). Båten har en Mercury firtakter 100HK, ankervinsj foran, ekstra styrekonsoll utvendig, saltvannsbrønn med sirkulasjonspumpe, portapotti, kokeapparat m.m. I tillegg har jeg kjøpt til kartplotter/ekkolodd, Stereoanlegg og ekstra batteri med batterivelger for ekstra sikkerhet. Båten gjør rett i underkant av 30 knop, liten forskjell i fart selv om mye ekstra vekt om bord. Båten er meget stødig pga forholdsvis flat bunn bak. Enkel å manøvrere, men slår litt hardt i sjøen mot bølgene. Mye stueplass og stor boltreplass bak. Noe trangt i kabinen hvis flere enn 2 skal oppholde seg der.Har brukt mange timer på sjøen siden innkjøpet og angrer ikke ett sekund. Høyt fribord og walkaround, gjør at båten egner seg godt til barn også. Ypperlig til å fiske fra også. Saltvannsbrønnen med sirkulasjonspumpe er genial for å enten holde agnet ferskt, eller fangsten. Ene helgen i sommer ble tilbrakt på sjøen og på holmene. Vi dro fredag kveld rett ut på sæterøya og ankret opp og gikk i land. Der ble lavvoen satt opp og kveldsmaten fortært før leggetid. På morrakvisten ble bålet tent og fikk laget en kongefrokost:
Mette i magen dro vi på fisketur og i løpet av helga fikk vi totalt 25 små makrell, en mellomstor torsk og en ca 5 kg lange, som elstedattera var passe stolt over å ha fanget:
Ellers var det fint vær, fisk til middag, bading, soling og kos hele helga.
Del med andre:
Facebook
E-post
Twitter
Skriv ut
Skrevet i Turlogg | Merket båt, overnatting, quicksilver 640 pilothouse, sæterøya | Skriv en kommentar
Spikkekurs på fjellfestival
Publisert 15/07/2013 av kikkenzm
Svar
Meldte meg på spikkekurs på fjellfestivalen på bakgrunn av en generell interesse i tre-bearbeiding.
Var et utrolig koselig kurs og med trivelige deltakere.
Ble fornøyd med sluttresultatet og kommer nok til å ta frem kniven oftere når jeg er ute på tur.
Bilde av alle deltakernes prosjekter (noen ferdig, noen nettop påbegynt)
Del med andre:
Facebook
E-post
Twitter
Skriv ut
Skrevet i Turlogg | Merket Spikke, turbestikk | Skriv en kommentar
Biolite campstove med pellets
Publisert 05/04/2013 av kikkenzm
6
Da har jeg fått i hus biolite campstove og tatt den med ut på en test.
Noen har klaget på at man må putte på småpinner hele tiden for å holde den igang. Med et forholdsvis lite brennkammer, så er vel dette uungåelig. Mens jeg ventet på biolite'n funderte jeg litt rundt dette. Jeg har jo også tenkt å bruke den litt som oppvarming i lavvoen og da er det ønskelig med minimalt med gnister. Jeg sjekket på sidene til biolite og fant ut at den kan fyres med pellets. Jeg kjøpte derfor inn en pose med pellets på felleskjøpet.
Jeg fylte biolite'n litt over halvfull med pellets, ca så mye:
Oppå plasserte jeg en tennbrikett og fyrte på. Pelletsen var litt tregstartet, så jeg matet på noen tynne tørre trebiter. Etter kort tid var det full fyr og straks grønt lys for lading.
Uten å fylle på mer brensel varte ladingen i 25 minutter og fylte på 10% på min iphone 5.
Slik så det ut da:
Det varmet fremdeles greit etter hele 40 minutter selv om den ikke ladet.
Puttet på 5-6 pellets til og de tok kjapt fyr og flammene blusset opp igjen. Man må ikke putte på for mange om gangen…
Kort oppsummert, så er jeg meget fornøyd. Pelletsen veier lite i forhold til hva du får ut av den og når en pose med 16 kg koster 62 kroner, så blir man ikke ruinert heller. 16 kg vil holde veldig lenge 🙂
Har planer om å få laget til et opplegg for å feste biolite'n til lavvostanga, da jeg ser for meg at den vil fungere godt som oppvarming. At den samtidig kan lade ting er jo bare utmerket. Blir jo mer som en rundbrenner.
Oppdatering:
Prosjekt lavvo-stang er igang. Første prototype:
14.04.2013, oppdatering:
Har nå testet ut biolite'n i lavvoen (uten sovepose, folk og annet stæsj inni) og det funket som bare det. Fikk tørket ut kondensen fra teltet meget effektivt.
Del med andre:
Facebook
E-post
Twitter
Skriv ut
Skrevet i Friluftsliv, Produkter | Merket biolite, campstove, pellets, rundbrenner | 6 svar
Lavvo tur i påska
Publisert 03/04/2013 av kikkenzm
Svar
Tiden var inne for å ta med familien på lavvo tur i moldemarka.
Vi pakket sekkene og den nylig hjemmelagde pulken og nøt et fantastisk påskevær fra parkeringsplassen i jensgurilia (Molde) og en liten halvtimes skitur oppi marka.
På bildet er det eldstejenta som ville prøve å dra pulken og det gikk unna som bare det.
Vi fant oss en kjempefin plass litt utom skispora og fikk igang bålet rimelig raskt. Plenty med nedfallstrær og ved å finne. Midtveis i oppsettet av lavvoen oppdaget jeg at jeg hadde glemt innerteltet….. Etter en time var det også på plass 🙂
Ungene storkoste seg og var tidlig ute med å krype inn i lavvoen og fortære noe godteri. Min bedre halvdel og jeg ordnet oss en fin sittesalong ved bålet og testet det nye toastjernet.
Det ble en finfin opplevelse (selv om halvparten valgte å ta overnattingen hjemme). Neste gang har vi nok fått i hus bedre soveposer, så da skal vi få det enda bedre.
Del med andre:
Facebook
E-post
Twitter
Skriv ut
Skrevet i Turlogg | Merket Moldemarka, påske, ski | Skriv en kommentar
Neos navigator fotpose/overtrekkstøvel
Publisert 03/04/2013 av kikkenzm
Svar
Har vært på utkikk etter noe som kan holde meg varm på føttene når kulden er på sitt verste samtidig som aktiviteten er lav. Fotposer har vært på ønskelisten en stund og nå var tiden inne.
Fant mye godord om Neos på nettet og da jeg fant Neos Navigator på tilbud til 599,- slo jeg til.
Har prøvd dem på en tur samt litt hjemme og inntrykket så langt er veldig bra. De varmer veldig bra, beskyttet mot snø helt opp til knærne og er kjempe enkel å ta av og på.
Ser ut til å være slitesterk og holdbar.
De er like genial å ha med seg på skitur som hjemme når du bare skal ut med søpla eller lignende.
Link til nettbutikken jeg brukte:
magasinet.no
Del med andre:
Facebook
E-post
Twitter
Skriv ut
Skrevet i Friluftsliv, Produkter | Merket Fotpose, navigator, neos | Skriv en kommentar
Gerber Gator Combo Axe II Saw (oppdatert)
Publisert 07/09/2012 av kikkenzm
Svar
Denne øksen står høyt på ønskelisten min over turutstyr. Oppdatering: Har nå kjøpt denne 🙂 se lengre ned i artikkelen.
Det er lite å finne om øksen på norske sider dessverre, men har funnet litt info utenlands.
http://www.gerbergear.com/Hunting/Gear/Gator-Combo-Axe-II_22-41420
Har funnet produktet til salgs hos komplettfritid.no og fresk.no. sistnevnte til en pris på 695,-
Har ikke funnet noen  norske tester av dette produktet, men fant noen kommentarer fra utenlandske sider og det som går igjen er at dette er en meget god turøks. Solid sak i velkjent Gerber kvalitet. Godt balansert og såpass langt skaft at man får god kraft ved bruk. På den negative siden har det vært nevnt at sagen  kan falle ut i enkelte tilfeller.
Jeg kommer nok til å kjøpe denne en gang, hvis ikke det dukker opp noe som frister mer da… 🙂
Oppdatering: Har kjøpt øksen og fått testet den litt. Erfaringene stemmer meget bra med det som jeg tidligere har skrevet om produktet. Virker solid, føles velbalansert og hugger bra. Den sliter naturlig nok med de store jobbene, men det er tross alt en turøks og jeg synes produktet har en optimal egenskap i forhold til vekt/størrelse/bruksområde.
Sagen som er i skaftet ble jeg litt sfuffet over. Dette rett og slett fordi den ble i minste laget synes jeg. Kort blad gir kort skjærelengde og lite skaft gjør den litt vanskelig å holde. Men tatt i betrakning at denne skal passe inn i skaftet på øksa, så kunne den jo ikke vært større heller. Og selve sagen skjærer absolutt godt. Helt klart grei nok, men i de tilfeller jeg vet jeg skal skjære en del, så kommer jeg nok til å ta med den andre tur-sagen fra bahco som jeg har.
Kom gjerne med kommentarer…..
Del med andre:
Facebook
E-post
Twitter
Skriv ut
Skrevet i Friluftsliv, Produkter | Merket axe, combo, gator, gerber, sag, øks | Skriv en kommentar
Fjelltur i grøvudalen
Publisert 12/08/2012 av kikkenzm
2
Fredag 10. August 2012 dro pappa og jeg på fjelltur. Kjørte bil via Sunndalsøra tok av på gjøra mot hafsåsen og videre til Hallen der vi parkerte bilen. Derfra fortsatte vi i rolig gange til fots til grøvudalshytta. På veien fant vi en bjørn som var henrettet på gammeldags vis:
Vi overnattet på hytta og dagen etter gikk vi videre innover dalen. Hadde på forhånd lest at dette er en utrolig frodig og planterik dal og det stemte bra. Blomster overalt og tette skogholt så høyt som bortimot 1000 meter.
På veien krysset vi en hengebro, som trenger litt oppussing.
Etter 1,5 timer fant vi en utrolig fin slette (merket fegran på turkartet) og satte opp telt der.
Tok oss en liten matbit, smurte en liten niste og gikk en tur opp til storgrøvudalsbotnen. Der ble niste fortært og turen gikk ned til teltplassen igjen.
Da var det godt med et lite bad før vi lagde middag og fikk fyr på bålet.
Dagen etter pakket sammen leiren og gikk tilbake til bilen med en kjapp middagspause ved grøvudalshytta.
Helt fantastisk vær hele veien og en kjempefin tur.


Del med andre:
Facebook
E-post
Twitter
Skriv ut
Skrevet i Turlogg | Merket grøvudalen, grøvudalshytta | 2 svar
Innleggsnavigasjon
← Eldre innlegg
Nyere innlegg →
Søk
Siste innlegg
Båtsesongen 2015 oppsummert
Dagens BankID: Nobel hylle
Dagens BankID: Fersk jeger
Dagens BankID: Kjekk bank
Dagens BankID: Rosa jobb
Siste kommentarer
admin til Biolite campstove med pellets
Knut til Biolite campstove med pellets
admin til Biolite campstove med pellets
Knut F Rasmussen til Biolite campstove med pellets
admin til Biolite campstove med pellets
Arkiv
januar 2016
desember 2015
desember 2014
mars 2014
desember 2013
september 2013
august 2013
juli 2013
april 2013
september 2012
august 2012
juli 2012
Kategorier
BankID
Data
Friluftsliv
Generelt
Jakt logg
Produkter
Turlogg
Ønskeliste
Meta
Registrer
Logg inn
Innlegg RSS
Kommentarer RSS
WordPress.org
Kalender
desember 2016
M
T
O
T
F
L
S
« jan

1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
Annonse
Annonse1
Stolt drevet av WordPress
Send til e-postadresse Ditt navn Din e-postadresse Avbryt
E-post ble ikke sendt - Sjekk dine e-postadresser!
E-postsjekk mislyktes, vennligst prøv igjen
Beklager, ditt nettsted kan ikke dele innlegg via e-post.